钦定古今图书集成/理学汇编/学行典/第170卷 > 余大雅
## 钦定古今图书集成/理学汇编/学行典/第170卷 > 余大雅

按《延平府志》：“余大雅，良弼之子，顺昌人。与剑浦游敬
仲同时，从朱熹游，每见必告以简约切实工夫，而要
归于求放心一言。大雅有诗云：‘一见先生道愈尊，言
提切切始能安。如今决破本根说，不作从前料想看。
有物有常须自尽，中伦中虑觉犹难。愿言克己工夫
熟，便得周旋事仰钻’。”熹称其进道之笃。有《朱子语录》
一卷。